Johan Dahl, landsstýrismaður í vinnumálum hevur broytt kunngerðina um útflutning av seyðaskinnum. Broytingin viðførir, at vinnan fær eitt longt skotbrá at laga virksemi til nýggju fortreytirnar, samstundis sum Vinnumálaráðið-saman við vinnuni-fær møguleika at arbeiða við eini varandi loysn á málinum um útflutning av seyðaskinnum. Les meira Vága floghavn, sum 24. juli 2008 yvirtók flúgvarabedingina í Vágum, fer nú saman við Sørvágs kommunu undir at skipa fyri, at tey saniteru viðurskiftini v. m. verða gjørd egnaði til endamálið sum tjaldingarstað. Vága floghavn og Sørvágs kommuna síggja nógvar møguleikar í at hava eitt góðkent tjaldingarpláss. Í sambandi við at gera økið klárt, skulu allir kampingvognar av økinum. Les meira